CELEX: 62013TN0406
Language: el
Date: 2013-07-29 00:00:00
Title: Υπόθεση T-406/13: Προσφυγή της 29ης Ιουλίου 2013 — Gossio κατά Συμβουλίου

26.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/28
            
         Προσφυγή της 29ης Ιουλίου 2013 — Gossio κατά Συμβουλίου
   (Υπόθεση T-406/13)
   2013/C 313/54
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Marcel Gossio (Καζαμπλάνκα, Μαρόκο) (εκπρόσωπος: S. Zokou, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει:
               
                           —
                        
                        
                           την απόφαση 2010/656/ΚΕΠΠΑ και τον κανονισμό (ΕΚ) 560/2005 του Συμβουλίου καθώς και την εκτελεστική απόφαση 2012/144/ΚΕΠΠΑ, της 8ης Μαρτίου 2012, για την επιβολή περιοριστικών μέτρων λόγω της καταστάσεως στην Ακτή του Ελεφαντοστού στο μέτρο που αφορούν και επηρεάζουν τον προσφεύγοντα,
                        
                     
                           —
                        
                        
                           την απόφαση της 17ης Μαΐου 2013 περί εγκρίσεως και παρατάσεως των ανωτέρω περιοριστικών μέτρων στο μέτρο που συνεπάγονται τη διατήρηση του ονόματος του προσφεύγοντος στον κατάλογο των προσώπων και οντοτήτων του παραρτήματος II της αποφάσεως 2010/656/ΚΕΠΠΑ και του παραρτήματος IA του κανονισμού (ΕΚ) 560/2005 για την επιβολή περιοριστικών μέτρων ενόψει της καταστάσεως στην Ακτή του Ελεφαντοστού.
                        
                     
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής ο προσφεύγων προβάλλει δύο λόγους.
   
               1)
            
            
               Ο πρώτος λόγος αντλείται από κατάχρηση εξουσίας και πρόδηλη πλάνη εκτιμήσεως, στο μέτρο που:
               
                           —
                        
                        
                           δεν υφίσταται καμία αντικειμενική βάση και κανένα απτό αποδεικτικό στοιχείο που να στηρίζει όσα προσάπτονται σε βάρος του προσφεύγοντος,
                        
                     
                           —
                        
                        
                           δεν μπορεί να αποδειχθεί καμία αντικειμενική σχέση μεταξύ των προβαλλόμενων λόγων για τη δικαιολόγηση των περιοριστικών μέτρων σε βάρος του προσφεύγοντος και της γενικής καταστάσεως στην Ακτή του Ελεφαντοστού,
                        
                     
                           —
                        
                        
                           οι αρχικές νομικές βάσεις για την επιβολή περιοριστικών μέτρων σε βάρος του προσφεύγοντος δεν συνάδουν με τους τελευταίους λόγους που προβλήθηκαν για τη δικαιολόγηση των μέτρων αυτών,
                        
                     
                           —
                        
                        
                           οι αποφάσεις του Συμβουλίου συνιστούν καταστρατήγηση της διαδικασίας ή κατάχρηση εξουσίας.
                        
                     
         
               2)
            
            
               Ο δεύτερος λόγος αντλείται από προσβολή των θεμελιωδών δικαιωμάτων του προσφεύγοντος και ιδίως του τεκμηρίου αθωότητας, της επιχειρηματικής ελευθερίας, του δικαιώματος ιδιοκτησίας, παραβίαση της αρχής της αναλογικότητας και προσβολή του δικαιώματος σεβασμού της ιδιωτικής και οικογενειακής ζωής και του δικαιώματος του ανθρώπου να μην υφίσταται απάνθρωπη και εξευτελιστική μεταχείριση.